CELEX: 31994D0111
Language: mt
Date: 1993-12-16 00:00:00
Title: Id-Deċiżjoni tal-Kunsill tas-16 ta' Diċembru 1993 dwar il-konklużjoni tal-Konvenzjoni tad-Dwana dwar l-Importazzjoni Temporanja ta' Vetturi Kummerċjali tat-Triq (1956) u l-aċċettazzjoni tar-riżoluzzjoni tan-Nazzjonijiet Uniti dwar l-applikabilità ta' carnets de passage en douane u carnets CPD għal vetturi kummerċjali tat-triq

Avviż Legali Importanti

|

31994D0111

Official Journal L 056 , 26/02/1994 P. 0027 - 0027 Finnish special edition: Chapter 2 Volume 11 P. 0067  Swedish special edition: Chapter 2 Volume 11 P. 0067 

		Id-Deċiżjoni tal-Kunsilltas-16 ta' Diċembru 1993dwar il-konklużjoni tal-Konvenzjoni tad-Dwana dwar l-Importazzjoni Temporanja ta' Vetturi Kummerċjali tat-Triq (1956) u l-aċċettazzjoni tar-riżoluzzjoni tan-Nazzjonijiet Uniti dwar l-applikabilità ta' carnets de passage en douane u carnets CPD għal vetturi kummerċjali tat-triq(94/111/KE)IL-KUNSILL TA'L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 113, flimkien ma'l-Artikolu 228(2) tiegħu,Wara li kkunsidra l-proposta mill-Kummissjoni,Billi l-Konvenzjoni tad-Dwana dwar l-Importazzjoni Temporanja ta' Vetturi Kummerċjali tat-Triq, miftiehma taħt l-awspiċi ta'l-Organizzazzjonijiet tan-Nazzjonijiet Uniti u ffirmata f'Ġinevra fit-18 ta' Mejju 1956, tkopri l-kondizzjonijiet temporanji u l-proċeduri għall-importazzjoni ta'vetturi kummerċjali tat-triq fit-territorji doganali tal-Komunità u f'pajjiżi terzi u huwa ftehim doganali li jista' effettivament jgħin l-espansjoni fil-kummerċ internazzjonali;Billi taħt l-Artikolu 33 (2 bis), il-Konvenzjoni hija miftuħa għall-adeżjoni ta' organizzazzjonijiet ta' integrazzjoni reġjonali ekonomika;Billi barra minn hekk, l-Istati Membri kollha tal-Komunità huma Partijiet Kontraenti għall-Konvenzjoni;Billi, biex il-Komunità ssir Parti Kontraenti, din għandha tiddepożita strument ta'l-adeżjoni għand is-Segretarju Ġenerali ta'l-Organizzazzjoni tan-Nazzjonijiet Uniti;Billi d-dispożizzjonijiet kurrenti tal-Komunità dwar l-importazzjoni temporanja ta' vetturi tat-triq għall-użu kummerċjali jikkonformaw ma' dawk tal-Konvenzjoni u għalhekk m'hemmx ħtieġa li jiddaħħlu xi riservi fir-rigward ta'l-Artikolu 38 tal-Konvenzjoni;Billi jidher approprjat li l-Konvenzjoni tiġi approvata;Billi, għandu jkun approprjat li tiġi aċċettata fl-istess waqt ir-riżoluzzjoni tan-Nazzjonijiet Uniti tat-2 ta'Lulju 1993 dwar l-applikabilità tal-carnets de passage en douane u l-carnets CPD għal vetturi kummerċjali tat-triq,ADOTTAT DAN IR-REGOLAMENT:Artikolu 11. Il-Konvenzjoni tad-Dwana dwar l-Importazzjoni Temporanja ta' Vetturi Kummerċjali tat-Triq qiegħda b'hekk tiġi approvata għan-nom tal-KomunitàIt-test tal-Konvenzjoni jidher fl-Anness I.2. Ir-riżoluzzjoni tan-Nazzjonijiet Uniti tat-2 ta'Lulju 1993 dwar l-applikabilità ta' carnets de passage en douane u carnets CPD għal vetturi kummerċjali tat-triq qiegħda b'hekk tiġi aċċettata mill-Komunità, bla ħsara għall-kondizzjonijiet spjegati fl-Anness II ma' din id-Direttiva.Artikolu 21. Il-President tal-Kunsill qiegħed b'hekk jiġi awtorizzat li jinnomina l-persuna li għandha s-setgħa li tiddepożita l-istrument tas-sħubija għall-Konvenzjoni għan-nom tal-Komunità.2. Il-persuna hekk nominata għandha tinnotifika lis-Seġretarju Ġenerali tan-Nazzjonijiet Uniti bl-aċċettazzjoni tar-rizoluzzjoni.3. Il-Kummissjoni hija b'hekk awtorizzata li tibgħat lis-Seġretarju Ġenerali tan-Nazzjonijiet Uniti it-tagħrif previst mill-Artikolu 33(2)(bis) tal-Konvenzjoni, wara li l-ewwel tikkonsulta lill-Istati Membri u tiddepożita l-istrument ta'l-adeżjoni msemmi fil-paragrafu 1.Maeħuda fi Brussel, 16 ta' Diċembru 1993.Għall-KunsillIl-PresidentR. Urbain--------------------------------------------------